Pentagon (yhtye)

**Pentagon** (kor. 펜타곤, tyylitellysti **Pentagon** ja lyhennettynä **PTG**) on eteläkorealainen yhdeksänhenkinen yhtye Cube Entertainmentin alla. Pentagon debytoi Mnetin televisio-ohjelman *Pentagon Maker* kautta vuonna 2016. Yhtyeen muodostavat jäsenet Jinho, Hui, Hongseok, Shinwon, Yeo One, Yanan, Yuto, Kino ja Wooseok. Alkuperäiseen kokoonpanoon kuului kymmenen jäsentä, kunnes E'Dawn jätti yhtyeen vuonna 2018.

## Historia
Mnetin selviytymisohjelman *Pentagon Maker* kautta Jinho, Hui, Hongseok, Yeo One, Yuto, Kino, ja Wooseok valittiin debytoimaan vuonna 2016.  Myöhemmin myös ohjelmassa eliminoidut E'Dawn, Shinwon ja Yan An lisättiin debyyttikokoonpanoon. Pentagon debytoi Cube Entertainmentin alla EP:llä *Pentagon* 10. lokakuuta 2016.  Pentagon listattiin Billboardin kymmenen parhaan vuonna 2016 debytoineen K-pop -yhtyeen listalla.

Vuonna 2018 Pentagonin kuudennen EP:n *Positive* johtava single "Shine" (빛나리) kapusi hitaasti listoilla kunnes saavutti huippunsa Melonin realtime-listan sijalla 16. Yhtye teki kappaleella myös debyyttinsä Billboardin World Digital Song Sales -listan kärkikymmenikössä. Kappaleen suosion vuoksi Pentagon pidensi kappaleen promootion kestoa kahdella viikolla. 

E'Dawnin ja levy-yhtyetoveri Hyunan suhteen tullessa julkisuuteen syksyllä 2018 Cube Entertainment ilmoitti irtisanovansa sopimuksensa kummankin kanssa, vedoten olevansa kykenemättömiä ylläpitämään luottamusta heidän kanssaan. Näin ollen E'Dawn lähti levy-yhtiöstä ja Pentagonista.

Yan An oli yli vuoden tauolla vuosien 2019 ja 2020 välillä, eikä osallistunut sen aikana mm. Pentagonin 2019 maailmankiertueelle, yhdeksännelle EP:lle *Sum(me:r)*, ensimmäiselle studioalbumille *Universe: The Black Hall* eikä ohjelmaan *Road to Kingdom*, jossa yhtye saavutti kolmannen sijan ja jonka aikana yhteyeen vanhin jäsen Jinho aloitti asepalveluksensa.

Yhtyeen kymmenes EP, *We:th,* julkaistiin 12. lokakuuta 2020. Albumista tuli Pentagonin parhaiten myynyt ja johtava single "Daisy" (데이지) toi heille ensimmäisen voittonsa musiikkiohjelmassa ohjelmassa The Show 20. lokakuuta, neljä vuotta debyyttinsä jälkeen.

Hui aloitti asepalveluksensa helmikuussa 2021.

Pentagon julkaisi 11. EP:nsä *Love or Take* johtavalla singlellä "Do or Not" maaliskuussa 2021. Kappaleesta julkaistiin myös englannin, japanin ja kiinankieliset versiot.

Jinho palasi suorittamasta asepalvelustaan 14. marraskuuta 2021.

Pentagon julkaisi 12. EP:nsä ** 24. tammikuuta 2022 johtavalla singlellä "Feelin' Like". Julkaisunsa jälkeen In:vite U nousi etelä-korealaisten musiikin striimauspalvelujen MelOn ja Bugs listojen kärkeen, iTunesin listan kärkeen 30 eri maassa sekä iTunes Worldwide Album Chartin kärkisijalle. Albumista tuli Pentagonin albumeista eniten kopioita ensimmäisellä viikollaan myynyt 76 900 myydyllä albumilla. "Feelin' Like" voitti ensimmäisen sijan Music Bank -musiikkiohjelmassa 4. helmikuuta 2022, saavuttaen yhtyeen toisen kumulatiivisen musiikkiohjelmapalkinnon ja ensimmäisen valtakunnallisessa televisiossa.

Hongseok aloitti asepalveluksensa 3. toukokuuta 2022.

Kino julkaisi singlealbumin *Pose* 9. elokuuta 2022, ollen näin ensimmäinen soolodebyytin tehnyt Pentagonin jäsen.

## Jäsenet

### Nykyiset
Yhtyeen jäsenet:

* Jinho (진호) – päälaulu
* Hui (후이) – johtaja, päälaulu, tanssi
* Hongseok (홍석) – päälaulu
* Shinwon (신원) – laulu
* Yeo One (여원) – laulu
* Yan An (옌안) – laulu
* Yuto (유토) – rap, tanssi, laulu
* Kino (키노) – tanssi, laulu, rap
* Wooseok (우석) – rap, laulu

### Entiset

* E'Dawn (이던) – rap, laulu (2016–2018)

## Diskografia

### Studioalbumit

* Universe: The Black Hall (2020)
* Universe: The History (2020) (japaninkielinen julkaisu)

### EP-levyt

* Pentagon (2016)
* Five Senses (2016)
* Gorilla (2017) (japaninkielinen julkaisu)
* Ceremony (2017)
* Demo_01 (2017)
* Demo_02 (2017)
* Violet (2018) (japaninkielinen julkaisu)
* Positive (2018)
* Shine (2018) (japaninkielinen julkaisu)
* Thumbs Up! (2018)
* Genie:us (2019)
* Sum(me:r) (2019)
* We:th (2020)
* Love or Take (2021)
* Do or Not (2021) (japaninkielinen julkaisu)
* In:vite U (2022)

### Singlet

* "Gorilla" (2016)
* "Can You Feel It" (감이 오지) (2016)
* "Pretty Pretty" (예쁨) (2017)
* "Gorilla" (2017) (japaninkielinen julkaisu)
* "Beautiful" (2017)
* "Critical Beauty" (예뻐죽겠네) (2017)
* "Like This" (2017)
* "Please Stay" (머물러줘) (2017)
* "Runaway" (2017)
* "Violet" (2018) (japaninkielinen julkaisu)
* "Shine" (빛나리) (2018)
* "Shine" (2018) (japaninkielinen julkaisu)
* "Naughty Boy" (청개구리) (2018)
* "Cosmo" (2019) (japaninkielinen julkaisu)
* "Sha La La" (신토불이) (2019)
* "Humph!" (접근금지) (2019)
* "Happiness" (2019) (japaninkielinen julkaisu)
* "Sha La La" (2019) (japaninkielinen julkaisu)
* "Dr. Bebe" (Dr. 베베) (2020)
* "Dr. Bebe" (2020) (japaninkielinen julkaisu)
* "Basquiat" (바스키아) (2020)
* "Daisy" (데이지) (2020)
* "Eternal Flame" (불꽃) (2020)
* "Do or Not" (2021)
* "Do or Not" (2021) (japaninkielinen julkaisu)
* "Feelin' Like" (2022)

### Soundtrackit

### Kollaboraatiot

### Muut kappaleet

## Aiheesta muualla

* Twitter @cube_ptg
* Instagram @cube_ptg
* Facebook PENTAGON
* YouTube PENTAGON 펜타곤
* VLIve Pentagon
* TikTok @official_ptg

## Lähteet